《送李去病郎中出使西蜀》
宋代·李鼗

宗盟一派落三川，人物风流类谪仙。自小飞声灿星斗，至今挥翰起云烟。

过家徙倚东山外，弭节雍容锦水边。信道儒冠真贵重，疾驱负弩令君先。

作者简介：宋杭州富阳人，字彦渊。徽宗崇宁二年进士，又中大观三年弘词科。宣和初，提举广东市舶，居官廉直。高宗绍兴中，除比部郎，辞秦桧联姻之请。屡拒桧子受学，遂请外，持宪闽部。晚年谓贪与痴已绝，唯嗔未尽去，因榜其室曰“去嗔”。卒年七十七。有《去嗔居士集》。